রাজ্যের বিধানসভা ভোট কি রাষ্ট্রপতি শাসনে? বিরাট ইঙ্গিত শুভেন্দু অধিকারীর

কলকাতা: রাজ্যের পরিস্থিতি নিয়ে রাষ্ট্রপতিতে রিপোর্ট দিয়েছেন রাজ্যপাল সিভি আনন্দ বোস (CV Ananda Bose)। ওই রিপোর্টে উল্লেখ রয়েছে, পশ্চিমবঙ্গের পরিস্থিতি মোটে ভাল নয়। এভাবে চলতে পারে না। কিন্তু ওই রিপোর্টে সন্তিষ্ট নন রাজ্যের বিরোধী দলনেতা শুভেন্দু অধিকারী। রাজ্যপাল বোসের কাছ থেকে প্রত্যাশা আরও বেশি বলে জানালেন বিরোধী দলনেতা শুভেন্দু অধিকারী (Suvendu Adhikari)। তাঁর দাবি, শুধু রিপোর্ট দিলে হবে না। ‘অ্যাকশন’ নিতে হবে।

বছর ঘুরলেই বিধানসভা নির্বাচন (West Bengal Assembly Election 2026)। তার আগে সম্প্রতি রাষ্ট্রপতি দ্রৌপদী মুর্মুর সঙ্গে দেখা করে রাজ্যকে নিয়ে রিপোর্ট দেন। ২৬-এর বিধানসভা ভোট করতে হলে ফেব্রুয়ারি মাসের মধ্যে দিন ঘোষণা করতে হবে । তার মানে চুড়ান্ত ভোটার তালিকা জানুয়ারি মাসে প্রকাশ করতে হবে । এসআইআর শুরু হলে তৃণমূল কতটা সহযোগিতা করে , তার উপর সব নির্ভর করবে । সময় পেরিয়ে গেলে সংবিধানের নিয়ম অনুসারে রাষ্টপতি শাসন হবে । বক্তব্য শুভেন্দু অধিকারী। রাজ্যপাল খুব সংবেদনশীল মানুষ । তবে মানুষ এখন একশন চাইছে । যেটা করে ওনাকে দেখাতে হবে। এই দিক খোলা রেখেই বিজেপি এগোতে চাইছে ২৬-এর ভোটে ।

আরও পড়ুন:আগুন নিয়ে খেলবেন না, কেন বললেন মমতা?

বৃহস্পতিবার সংবাদমাধ্যমের মুখোমুখি হয়ে শুভেন্দু রাজ্যে ভোটার তালিকায় নিবিড় সংশোধন থেকে রাজ্যপালের রিপোর্ট, সব নিয়েই নিজের মতামত জানান। শুভেন্দু বলেন, “জানুয়ারি মাসে চূড়ান্ত ভোটার তালিকা প্রকাশিত হয়। SIR করতে গিয়ে এবার তা আগে-পরে হতে পারে। BLO-দের কাজের পরিবেশ কতটা সুষ্ঠ রাখবে রাজ্য সরকার ও কতটা তাদের কাজ করতে দেবে শাসকদল, তার উপর নির্ভর করছে চূড়ান্ত তালিকা বেরনোর দিন। বিহারের মতো প্রথমে খসড়া তালিকা বেরোবে। চূড়ান্ত তালিকা বেরনোর পর যে কোনও দিন কমিশন, বিধানসভার মেয়াদ শেষ হওয়ার ছ’মাসের মধ্যে নির্বাচন করতে পারে। খগেনের উপর হামলার ঘটনা সম্পর্কে জানতে চাওয়া হয়। শুভেন্দু বলেন, আমাদের রাজ্যপাল অত্যন্ত সংবেদনশীল দিল্লিতে রাষ্ট্রপতি দ্রৌপদী মুর্মুর সঙ্গে পশ্চিমবঙ্গের রাজ্যপালের সাক্ষাৎ করেছেন। রাজ্যের রিপোর্ট দিয়েছেন। ‘‘বেঙ্গল ওয়ান্ট অ্যাকশন! এখন সাংবিধানিক ভাবে এই সরকারের বিরুদ্ধে ব্যবস্থা নেওয়ার সময় এসেছে।’’রাজ্যপাল যদিও গতকাল জানান, রাষ্ট্রপতি শাসন জারির সুপারিশ করা নিয়ে কোনও সিদ্ধান্ত নেননি তিনি। তবে বাংলায় যা ঘটছে, তা হওয়া উচিত নয়।

দেখুন ভিডিও