রাজ্যপালকে খুনের হুমকি! নিউটাউন থেকে গ্রেফতার ১

ওয়েব ডেস্ক : রাজ্যপাল সিভি আনন্দ বোস’কে (CV Ananda Bose) খুনের হুমকি! বৃহস্পতিবার রাতে ইমেল মারফত ওই হুমকি দেওয়া হয় বলে অভিযোগ। সূত্রের খবর, ইমেলে ‘বিস্ফোরণে উড়িয়ে দেওয়ার’ কথা লেখা ছিল। এই ঘটনায় এই একজনকে গ্রেফতার (Arrest) করল পুলিশ (Police)। জানা যাচ্ছে, অভিযুক্তকে নিউটাউন থেকে গ্রেফতার করা হয়। বর্তমানে এ নিয়ে তাঁকে জিজ্ঞাসাবাদ করা হচ্ছে বলে খবর।

এদিকে হুমকি’র ইমেল পাওয়ার পর রাজ্যাপাল জানিয়েছেন, “একলা চলো একলা চলো। সবার সঙ্গে খেয়ে আনন্দ পেয়েছি। আমি বলেছিলাম উইদাউট সিকিউরিটি যাব। কিন্তু ওরা ওদের ডিউটি করেছে। মানুষ আমার সঙ্গে আছে। আমি মানুষকে বিশ্বাস করি। সাধারণ মানুষ এর উন্নতির জন্য প্ল্যান করেছি। মানুষ এর সাথে আছি। এরকম হুমকি আসবেই। ভয় পেলে হবে না”

জানা গিয়েছে এই হামলার হুমকি আসার পরেই বৃহস্পতিবার রাতে লোকভবনের শীর্ষ আধিকারিক এবং রাজ্যপালের নিরাপত্তার দায়িত্বে থাকা আধিকারিকেরা বৈঠক করেন। ইতিমধ্যে রাজ্যপালের নিরাপত্তাও বাড়ানো হয়েছে। সঙ্গে এ নিয়ে তদন্ত শুরু হয়েছিল। এই হুমকির ঘটনায় এবার নিউটাউন থেকে এক ব্যক্তিকে গ্রেফতার করল পুলিশ (Police)।

আরও খবর : রাজ্যপালকে উড়িয়ে দেওয়ার হুমকি! রাজভবনে বাড়ল নিরাপত্তা

প্রসঙ্গত, বৃহস্পতিবার কয়লা পাচার মামলায় আইপ্যাকের (I-Pac) দফতরে অভিযান চালায় ইডি। সেই সময় মুখ্যমন্ত্রী নিজে আইপ্যাকের দফতরে প্রবেশ করেন এবং সেখান থেকে নথি নিয়ে বেরিয়ে আসেন। এই ঘটনার পর ইডি ও রাজ্য সরকার দু’পক্ষই আদালতের দ্বারস্থ হয়েছে। রাজ্য সরকারের দাবি, এটি রাজনৈতিক প্রতিহিংসা থেকে করা কেন্দ্রীয় এজেন্সির অভিযান। অন্যদিকে, ইডির অভিযোগ—তদন্তে বাধা দেওয়া হয়েছে।

তা নিয়ে রাজ্যপাল বলেছিলেন, “আইন তার নিজের গতিতে চলবে। এটা যেহেতু বিচারাধীন বিষয়, এই নিয়ে আমি কোন মন্তব্য করব না। বিষয়টি এখন হাইকোর্টে আছে। আমাদের চারপাশে যা হচ্ছে এটা নিয়ে আমি একটা কথাই বলব তা হল ‘বিনাশ কালে বিপরীত বুদ্ধি।” উল্লেখ্যযোগ্যভাবে ইডির এই অভিযানের দিনই রাজ্যপালকে এই হুমকি দেওয়া হয়। সেই ঘটনায় একজনকে গ্রেফতার করল পুলিশ।